Νομός Χαλκιδικής

Η Περιφερειακή Ενότητα Χαλκιδικής είναι μία από τις 74 περιφερειακές ενότητες της Ελλάδας. Αποτελεί τμήμα του γεωγραφικού διαμερίσματος της Μακεδονίας και υπάγεται διοικητικά στην Περιφέρεια Κεντρικής Μακεδονίας.

Η Περιφερειακή Ενότητα Χαλκιδικής συνορεύει Βόρεια - Βορειοδυτικά με την Περιφερειακή Ενότητα Θεσσαλονίκης και ανατολικά με το Άγιο Όρος, ενώ βρέχεται από το Αιγαίο πέλαγος στις υπόλοιπες διευθύνσεις. Περιλαμβάνει γεωγραφικά την χερσόνησο της Χαλκιδικής με το χαρακτηριστικό σχήμα των τριών χερσονήσων ('πόδια της Χαλκιδικής'), πλην του μεγαλύτερου τμήματος της ανατολικότερης χερσονήσου του Αγίου όρους, που είναι διοικητικά ανεξάρτητη με πρωτεύουσα τις Καρυές.

Τα Νέα Μουδανιά είναι η μεγαλύτερη πόλη της Χαλκιδικής με πληθυσμό 10.342 κατοίκους και αποτελεί το οικονομικό, εμπορικό και διοικητικό κέντρο του νομού. Δεύτερος μεγαλύτερος είναι ο Πολύγυρος με 6.121 κατοίκους ενώ άλλες σημαντικές κωμοπόλεις είναι η Νέα Καλλικράτεια, η Ιερισσός, η Αρναία, η Κασσάνδρεια, τα Σήμαντρα, ο Νέος Μαρμαράς και η Νικήτη

 Ιστορία 
Ο νομός δημιουργήθηκε το 1924 με την κατάργηση της Υποδιοίκησης Χαλκιδικής (1913-1924) που διοικητικά ανήκε στον Νομό Θεσσαλονίκης, την δεκαετία του 40 ο νομός με μεταβολές απέκτησε την σημερινή του έκτασηΑραμπατζή, Χριστίνα (2008, Αριστοτέλειο Πανεπιστήμιο Θεσσαλονίκης (ΑΠΘ)), Προσφυγικοί οικισμοί στη Χαλκιδική κατά το πρώτο μισό του 20ου αιώνα, σελ 6.

Διοικητική διαίρεση
Σύμφωνα με το Σχέδιο Καποδίστριας, το οποίο ίσχυσε από το 1999 μέχρι το 2010, ο πρώην Νομός Χαλκιδικής απαρτιζόταν από 14 δήμους.
 Για την παλιά διοικητική διαίρεση του νομού, όπως ίσχυσε έως το 2010 σύμφωνα με το Σχέδιο Καποδίστριας, δείτε: Διοικητική διαίρεση νομού Χαλκιδικής.
Με την εφαρμογή του Προγράμματος Καλλικράτης, από το 2011 η Π.Ε. Χαλκιδικής απαρτίζεται από 5 Δήμους και υπάγεται διοικητικά στην Περιφέρεια Κεντρικής Μακεδονίας:

 Δήμος  Έδρα  Ιστορική Έδρα Αριστοτέλη  Ιερισσός  Αρναία Κασσάνδρας  Κασσάνδρεια   Νέας Προποντίδας  Νέα Μουδανιά  Νέα Καλλικράτεια Πολυγύρου  Πολύγυρος   Σιθωνίας  Νικήτη  Νέος Μαρμαράς

Εκκλησιαστική διαίρεση
Στο Νομό Χαλκιδικής υπάρχουν δυο Μητροπόλεις της Εκκλησίας της Ελλάδος:
Η Ιερισσού, Αγίου Όρους και Αρδαμερίου, με έδρα την Αρναία και Μητροπολίτη τον κ. Θεόκλητο (Παναγιώτης Αθανασόπουλος), από το 2012	
Η Κασσανδρείας, με έδρα τον Πολύγυρο και Μητροπολίτη τον κ. Νικόδημο (Κωνσταντίνος Κορακής), από το 2001

 Εικόνες 

Δείτε επίσης
 Κοινό των Χαλκιδέων

Εξωτερικοί σύνδεσμοι
 Νομαρχία Χαλκιδικής
 Xάρτης του νομού Χαλκιδικής

 Παραπομπές 

*